《纪怀并引 其九》
明代·温纯

繇郧入商于，驱车历木末。蜿蜒七百里，天近海疑括。

昆崙于此终，太华势相夺。坤厚信无疆，钟灵及辽阔。

姬历八百年，贤圣实超越。历代饶荃宰，宇宙任旋斡。

晚近忽荡潏，絪缊气疑脱。郁积端倪开，地维竟轩豁。

君子期法坤，厚德以载物。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。